תחנת הרכבת עפולה

תחנת הרכבת עפולה על-שם רפאל איתן (רפול) היא תחנת נוסעים של רכבת ישראל, המשרתת את העיר עפולה וסביבתה. תחנת עפולה החדשה, שתוכננה על ידי אדריכל אליאסף בר, נבנתה כחלק מהקמת קו הרכבת חיפה - בית שאן. בשונה מיתר התחנות על הקו, התחנה לא נבנתה על התוואי ההיסטורי או בקרבה אליו, והיא ממוקמת במרכז העירוני החדש של האזור הנמצא בשטח פתוח בין עפולה לעפולה עילית בכביש 65 וממזרח לכביש 60. ערך מורחב – תחנת הרכבת עפולה (הישנה) תחנת עפולה (אשר כונתה גם "פוּלֶה") הייתה התחנה הרביעית משמונה התחנות המקוריות שנבנו לאורכה של השלוחה של מסילת הרכבת החיג'אזית (המכונה רכבת העמק, על שמו של עמק יזרעאל אותו חצתה), ומאוחר יותר הייתה גם תחנת הקצה של מסילת השומרון. התחנה נקראה בתחילה על שם הכפר הערבי הקטן שבתחומו הוקמה, ואשר התפתח במרוצת השנים לעיר עפולה של ימינו וזאת הודות לקישור התחבורתי שסיפקה רכבת העמק. בסמוך לתחנה נבנו מחנות צבא ושדות תעופה הן על ידי העות'מאנים והן על ידי הבריטים. תחנת עפולה החדשה נבנתה כחלק מהקמת קו הרכבת חיפה - בית שאן. התחנה מוקמת עם רציף אי ומעבר תת-קרקעי אשר מקשר בין אולם הנוסעים לרציפים, חדר נוסף נבנה כמקלט ומול אולם הכניסה לתחנה נבנתה "חצר היסטורית" בה מוצגים ממצאים שנאספו מקו רכבת העמק ההיסטורי. התחנה נבנתה על ידי נתיבי ישראל ועלותה הכוללת 90 מיליון שקלים. הבנייה כללה את התחנה ומבנה שרות וביטחון שצמוד אליה בשטח של כ-1200 מטר, חניון עם 690 מקומות חנייה ומפרץ אוטובוסים. בצמוד לתחנה נבנה מסוף אוטובוסים שמשרת את עפולה והסביבה בו יוצאים קווים של חברת "סופרבוס" לשכונות העיר ולישובים הסמוכים. התוכנית להקמתה אושרה ב-2005, אך הקמתה בפועל החלה בשנת 2011. שירות הרכבת בה החל ב-16 באוקטובר 2016. לאחר חנוכת הקו תושבי עמק יזרעאל ובית שאן זכו לנסוע בחינם למשך חצי שנה ולסבסוד הכרטיסים ב-50% למשך שנתיים נוספות. תחנת הרכבת של עפולה היא התחנה החשובה והמרכזית ביותר בקו העמק. רכבת ישראל פרסמה דו"ח נוסעים לשנת 2017 לפיו מספר הנוסעים הגבוה בקו נרשם בתחנת עפולה (850,517 נוסעים). הסיבה לכך היא שעפולה היא העיר המרכזית בעמק יזרעאל עם מספר התושבים הגבוה ביותר (כ-50,000 תושבים) כמו כן, בעפולה התחנה קרובה לאזורי התעסוקה והמגורים בעיר בניגוד לתחנות כפר ברוך וכפר יהושע שלהן נדרשת תחבורה משלימה ולא ניתן להגיע אליהן ברגל. ב-20 בפברואר 2018 נקראה התחנה על-שמו של רפאל איתן, שהיה ראש המטה הכללי האחד עשר של צה"ל ושר בממשלות ישראל. איתן היה בן המושב תל עדשים, שנמצא במרחק קילומטרים אחדים מתחנת הרכבת. הכפלת מסילת העמק - כיום מסילת העמק היא מסילה בודדת, כחלק מהתוכנית האסטרטגית של הרכבת לשנת 2040 מתוכננת הכפלתה, דבר אשר יאפשר להעביר רכבות נוסעים ומשא רבות יותר בקו ולשפר את השירות לנוסעים. קיים תכנון עתידי לקישור מסילת העמק אל מרכז הארץ דרך מסילת מנשה והמסילה המזרחית, קישור זה יאפשר לרכבות מאזור העמק לנסוע ישירות למרכז ודרום הארץ ללא מעבר בחיפה. הקמת מסילת מנשה היא חלק מהתוכנית האסטרטגית של הרכבת לשנת 2040. סלילת מסילה נוספת כפולה מעפולה לטבריה המכונה "מסילת עפולה-טבריה", הפרויקט יכלול מספר מנהרות וגשרים, אך כרגע הקו אינו מתוכנן לביצוע נכון ל-2018 מהתחנה יוצאת רכבת אחת בשעה לכיוון חיפה ואחת לכיוון בית שאן ובשעות שיא 2 רכבות בשעה. (2 רכבות בבוקר לחיפה, ו-2 רכבות בערב לבית שאן). בכניסה לתחנה ישנו מסוף אוטובוסים ממנו יוצאים מספר קווים אזוריים ליישובים באזור. במקור מספר קווים נוספים היו אמורים להסתיים במסוף אך לבסוף הוצאו ממנו והועברו לרחוב דובנוב הנמצא בקרבת התחנה עקב מצוקת מקום במסוף. כל הקווים במסוף מופעלים על ידי חברת סופרבוס. ברחוב דובנוב אשר נמצא בקרבת התחנה עוברים כל קווי האוטובוס העירוניים ושאר קווי האוטובוס הבינעירוניים. מקרא סימנים: ♿ - אוטובוס עירוני נגיש 🚆 - קו הזנה המותאם לזמני הרכבת הרציף הצפוני בתחנת עפולה במבט מזרחה, אוגוסט 2014 הרציף הצפוני בתחנת עפולה במבט מערבה, אוגוסט 2014 המעבר התת-קרקעי בתחנת עפולה. החלק שבין הרציפים וחדר נוסף לידו נבנו כמקלט. אוגוסט 2014 תחנת הרכבת עפולה באתר רכבת ישראל מיכאל יעקובסון, התחנות של רכבת העמק מוכנות, אבל הנוסעים ימלאו את הקרונות?, באתר Xnet‏, 24 באוגוסט 2016 אלי אלון, למה נועד החדר הנעול בתחנת הרכבת בעפולה?, באתר News1 מחלקה ראשונה, 13 בדצמבר 2016 שרון קדמי, הוועדה לתשתיות לאומיות אישרה את תוכנית רכבת העמק, באתר TheMarker‏, 5 בדצמבר 2005 אבי בר-אלי, המכרז לרכבת העמק עוכב בשל חריגה של 700 מיליון שקל בתקציב, באתר TheMarker‏, 7 במרץ 2011 וואלה! חדשות, ‏64 שנים אחרי שנסגרה: רכבת העמק שוב נוסעת על המסילה, באתר גלובס, 16 באוקטובר 2016 אבי בר-אלי, המדינה תסבסד את הנסיעה ברכבת העמק במשך שנתיים וחצי, באתר TheMarker‏, 13 באוקטובר 2016 2.1 מיליון נוסעים בשנה ברכבת העמק, באתר כלבו – חיפה והצפון, 20 בדצמבר 2017 יניב אעידן, "רפולה": התחנה הבאה - תחנת רפול – עפולה, באתר עמקניוז, 20 בפברואר 2018